ขายหนัก “แบงก์-พลังงาน” กด SET บ่ายไหล 11 จุด
แรงขายหุ้น “แบงก์-พลังงาน” กด SET บ่ายไหล 11 จุด ฟากนักลงทุนจับตางบ “บจ.” ไตรมาส 1/66 พร้อมให้แนวรับไว้ที่ 1,569-1,565 จุด และแนวต้าน 1,575 จุด
แรงขายหุ้น “แบงก์-พลังงาน” กด SET บ่ายไหล 11 จุด ฟากนักลงทุนจับตางบ “บจ.” ไตรมาส 1/66 พร้อมให้แนวรับไว้ที่ 1,569-1,565 จุด และแนวต้าน 1,575 จุด
20 เม.ย. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 14:44 น. อยู่ที่ระดับ 1,570.70 จุด ลดลง 10.51 จุด หรือ 0.66% ตามตลาดต่างประเทศ อีกทั้งมีแรงขายหุ้น KBANK-SCB ฉุดภาพรวมตลาดจากความกังวลจะได้รับผลกระทบจากการปล่อยกู้ให้ STARK
ด้านนายณัฐพล คำถาเครือ ผู้อำนวยการฝ่ายวิเคราะห์หลักทรัพย์ บล.หยวนต้า (ประเทศไทย) เปิดเผยว่า ตลาดหุ้นไทยต้นภาคบ่ายปรับตัวลงไปกว่า 10 จุด เป็นไปตามตลาดหุ้นอื่นในภูมิภาคเอเชียที่ส่วนใหญ่เคลื่อนไหวอยู่ในแดนลบ ประกอบกับยังมีแรงขายในหุ้นที่มีปัจจัยเฉพาะตัว โดยเฉพาะ KBANK, SCB จากความกังวลว่า STARK อาจมีความเสี่ยงผิดนัดชำระหนี้ และนักลงทุนยังรอดูผลประกอบการไตรมาส 1/66 ของบริษัทจดทะเบียนไทยด้วย รวมถึงหุ้นกลุ่มพลังงานก็ปรับตัวลง จากราคาน้ำมันที่อ่อนตัวลงมา
พร้อมให้แนวรับไว้ที่ 1,569-1,565 จุด และแนวต้าน 1,575 จุด